ශ්‍රී ලංකාද්වීපයේ නිදහසත් ස්වාධීනත්වයත් වෙනුවෙන් අප්‍රමාණ කැපකිරීම් කළ බවට අභිමානයත් සමඟ මෙවර ජාතික නිදහස් උළෙල සැමරීමේ අවස්ථාව අපට උදා වී ඇතැයි ජනාධිපති මහින්ද රාජපක්ෂ මහතා පවසයි.අතිමහත් පරිත්‍යාගයන් කර දිනාගත් නිදහස අර්ථවත් විය යුතුයි යන්න අද ජාතියේ ම ප්‍රාර්ථනාව බවත් ජනාධිපතිවරයා සිය නිදහස් දින පණිවිඩයෙන් කියා සිටියි.පුළුල් නිදහසක් කරා යන මොහොතේ අතීතයේත් වර්තමානයේත් වූ සියලු අතපසුවීම් මඟ හරවා ගත යුතු බව පෙන්වා දෙන ජනාධිපතිවරයා බෙදී වෙන් වීමෙන් අප ලත් ජයග්‍රහණයක් නොමැති බව පවසයි.